ועדת העבודה, הרווחה והבריאות, כנסת 17, פרוטוקול מספר 485, 2008-07-08 12:00

יצחק גלנטי: חברים יקרים, אני מחדש את הישיבה הקודמת, לאור העובדה שבעלי המחלוקת הגיעו לכלל פשרה, ובטרם נעלה את החוק החדש להצבעה, על כל החוק, אבקש את פרופסור אלדד להציג את הפשרה שהגיעו אליה.

אריה אלדד: כיוון שעיקר הקושי בטיפול בחולה בהיעדר ידע בשפה העברית הוא בתחום טיפול בהפרעות בתקשורת, אנחנו מציעים שבתוספת הראשונה, בסעיף 3 שהוא טיפול בהפרעות בתקשורת, שתנאי הכשירות הם: 1.

אריה אלדד: תואר אקדמי, 2.

אריה אלדד: הכשרה מעשית, 3.

אריה אלדד: עמידה בבחינות, יהיה כתוב גם: 4.

אריה אלדד: ידע בסיסי בעברית.

אריה אלדד: כמו כן, יבוטל סעיף 6 בחוק.

אחמד טיבי: מקובל עלינו.

דוברת: לא בטוח שזה יהיה הניסוח.

דוברת: אני לא יודעת אם זה יהיה בתוספת או בחוק, אבל ברור שזאת תהיה ההצעה: ידע בסיסי בשפה העברית תהיה הדרישה רק לגבי קלינאי תקשורת.

יצחק גלנטי: אני מודה לכולם.

יצחק גלנטי: אנחנו עוברים להצבעה על כל החוק, כולל השינוי.

יצחק גלנטי: מי בעד, ירים את ידו.

יצחק גלנטי: בעד – הרוב נגד – אין נמנעים – אין ההצעה נתקבלה פה אחד.

יצחק גלנטי: רבותי, על בסיס ההצבעה הזאת החוק אושר ועובר לקריאה שנייה ושלישית.

אחמד טיבי: ראשית, אני רוצה להודות באופן מפתיע גם לחבר הכנסת אלדד על עבודה של שנתיים.

אחמד טיבי: אני רוצה לציין שמטרת החוק היא לקדם את ארבעת המקצועות והסדרת המקצועות ולא לפגוע בשום מקצוע, לרבות לא בנטורופתים ולא במקצועות אחרים.

אחמד טיבי: לכן, אנחנו נמשיך בחקיקה, אריה אלדד ואני, בנושאים הנוספים ואם למשרד הבריאות יש תקנות או נתונים לגבי אחרים, הוא רשאי לעשות לא דרך והשתקפות הצעת החוק, שבקרוב תהפוך להיות חוק.

אחמד טיבי: תודה רבה.

אריה אלדד: אני שמח שהחוק התקבל כך.

אריה אלדד: אני חושב שהוא חוק חשוב ואפשר לומר עליו "ובא לציון גואל", אבל יכול להיות שדוקטור טיבי יגיש הסתייגות.

אריה אלדד: ..

נציגת הפיזיותרפיסטים: אני חושבת שאני מדברת בשם כל ארבעת המקצועות.

נציגת הפיזיותרפיסטים: אני רוצה להודות ליושב ראש הוועדה, לשמרית, שעשתה עבודה מדהימה ובעיקר לחבר הכנסת אלדד וחבר הכנסת טיבי.

נציגת הפיזיותרפיסטים: זה חוק חשוב לכל המקצועות.

יצחק גלנטי: אני מודה לוועדת המשנה בראשותו של חבר הכנסת פרופסור אלדד על העבודה הנפלאה שעשיתם, כולל ידידי הנכבד דוקטור טיבי.

יצחק גלנטי: אני מודה לכולם.

יצחק גלנטי: הישיבה נעולה.